Imdanen ttraǧun tayri. Tayri tefka-d udem seg igenwan. Yenguga yixef-is, yurew-d tiziri yefkan udem i leḥmala. imdanen gan-as isem:USSAN.
Tawenza n WUSSAN tessefk ad temlil d wemnay n tayri yettidiren di takurt tanilit. Lqeḍra tefka-d lewcayer-is.
Di lqaea imdanen ggunin lehhu akked yiseY, imezdaY n Tumlit, tamurt yessan Yef wakal-is aelaw n lehna, umnen d akken Ussan yelli-s n leḥmala yis-s ara ṣeggmen wussan-nsen. Amedyaz yellan d amaecuq, yeẓra anti i d Ussan. Leḥmala yellan d leenaya Yef tayri ad tawi ddew yifer-is Ussan akken kra yellan yura deg yixef n lawan ad yaweḍ Yer lebYi-s.
Maca yella wayen n dir yeggunin akkin deg takurt tazegzawt. Bab n ccwal ur iḥemmel ara ad iwali imdanen ttuhennan. DdYel yetteebbi deg wul-is ad yemmir akken ad yesgunsef ihayaden i d-yekkan si tmurt n rrmel, dɣa ad uYalen d iedawen n tudert. Deg yiwen yiḍ ad hudden kra sbedden leqrun. Tumlit ad teYli deg wegraw n ccwal.
Tiwkilin n yiseY ad nejlint si tmurt. Timess ad taweḍ igenni, kra yellan ad yuYal d iYiYden. Tejla tudert si tmurt ur nuklal.
Meẓyan yellan d mmi-s n uzekka , ad yeddu di later n Ussan akken ad jebren ayen i d-yeqqimen deg yiseY. Amedyaz netta akked wemYar azemni d Leḥmala ad aYen abrid unadi Yef laṣel amer ad ssefrun acu yeǧǧan tayri gar USSAN akked Wemnay n Tayri ad tt-ḥazen iYisan.
Di later n tikli-nsen ad kecmen Yer lbaḍna yellan, ad mlilen d “wedlis n tirga” n Ussan, imir zdat wallen-nsen ad yeḍru imenYi aneggaru gar at lehhu akked d at ccwal deg wesqif yesburren leenaya.
D wa i d agzul n wungal yura Mass Ait Slimane Ḥamid, i d-yeffYen deg wussan-a Yur teẓrigin “édilivre” di Fransa. Ungal-agi yeḍleq-d timsal-is Yef wazal n 192 tewriqin, yeẓẓuYur Yer yixef n tudert, yeggar-d s annar tuttriwin iceYben amdan di yal tama: d acu i d tayri? Ayen lkerh akked d tismin? Am wakken diY i d-yeggar tamuYli Yer tenfusin n yitran yuzzlen. Deg wungal-agi, lqeḍra n igenwan temeebbar akked d lebYi n yemdanen akken di taggara, ad iban belli ḥala s tezmert akked d tasa yesea deg yiman-is i yezmer umdan ad yessenquqel lmektub.
Deg tedmi n Mass Hamid Ait Slimane , ungal -agi yuran s trumit tewwi-d ad yuYal Yer teqbaylit. Asuqel-ines ad yeḍru deg wussan-a. Gar yedlisen yura Ḥamid, yella diY wammud n tullisin i wumi isemma : “ Amunen mmi-s n tlelli” i d-yeffYen deg waggur n meYres yezrin sYur teẓrigin “oasis des artistes”. Am wakken ad d-yessufeY deg wussan-a i d-iteddun yiwen wammud nniḍen n tullisin i wumi isemma « Taneẓruft », ma di tmurt, yessaram diY ad d-yessufeY yiwen wungal nniḍen yura s teqbaylit: » Tawenza ».
Mass Hamid yettaru diY isefra s teqbaylit akked d tefransist, am wakken diY yettaru ticeqqufin umezgun s teqbaylit. Gar tmezgunin yura yernu ttwaleabent nezmer ad d-nebder: “Aqcic d ueeṭṭar” i d-yettwakksen seg tezlit n Ferḥat ImaziYen Imula, taceqquft n “Duminu” akked “Amedyaz d ufeylasuf”. Di taggara-yagi yettikki deg usufeY n tceqquft i d-yettwakksen seg isefra n Muḥya “Mazal lxir Yer zdat », i d-yewwin acḥal d arraz , s ddemma n terbaet Tacemlit n tiddukla tadelsant Yusef U Qasi.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn